CELEX: 62018CN0628
Language: ro
Date: 2018-10-05 00:00:00
Title: Cauza C-628/18: Acțiune introdusă la 5 octombrie 2018 – Comisia Europeană/Republica Slovenia

26.11.2018   
            
            
               RO
            
            
               Jurnalul Oficial al Uniunii Europene
            
            
               C 427/32
            
         
      Acțiune introdusă la 5 octombrie 2018 – Comisia Europeană/Republica Slovenia
      (Cauza C-628/18)
      (2018/C 427/41)
      Limba de procedură: slovenă
      
         Părțile
      
      
         Reclamantă: Comisia Europeană (reprezentanți: T. Scharf, G. von Rintelen, B. Rous Demiri)
      
         Pârâtă: Republica Slovenia
      
         Concluziile reclamantei
      
      Comisia solicită Curții:
      
                  —
               
               
                  constatarea faptului că, prin neadoptarea (tuturor) actelor cu putere de lege și actelor administrative necesare pentru a se conforma Directivei 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE, precum și Directivei (UE) 2016/1034 a Parlamentului European și a Consiliului din 23 iunie 2016 de modificare a Directivei 2014/65/UE privind piețele instrumentelor financiare sau prin neinformarea Comisiei cu privire la aceste măsuri, Republica Slovenia nu și-a îndeplinit obligațiile în temeiul articolului 93 din Directiva 2014/65/UE, astfel cum a fost modificat prin articolul 1 din Directiva (UE) 2016/1034,
               
            
                  —
               
               
                  obligarea Republicii Slovenia în temeiul articolului 260 alineatul (3) TFUE la plata unei penalități cu titlu cominatoriu zilnice de 7 224 de euro începând cu ziua pronunțării hotărârii în această cauză, întrucât aceasta nu și-a îndeplinit obligația de a notifica măsurile de transpunere a Directivelor 2014/65/UE și 2016/1034/UE,
               
            
                  —
               
               
                  obligarea Republicii Slovenia în temeiul articolului 260 alineatul (3) TFUE la plata unui cuantum forfetar zilnic de 1 978 de euro, înmulțit cu numărul de zile de durată a încălcării până la concurența unui cuantum minim de 496 000 de euro,
               
            
                  —
               
               
                  obligarea Republicii Slovenia la plata cheltuielilor de judecată.
               
            
         Motivele și principalele argumente
      
      În temeiul articolului 93 din Directiva 2014/65/UE, astfel cum a fost modificat prin articolul 1 din Directiva 2016/1034/UE, statele membre trebuiau să adopte și să publice până la 3 iulie 2017 măsurile necesare pentru a se conforma acestei directive și să informeze imediat Comisia. În măsura în care Republica Slovenia, la expirarea acestui termen, nu a informat Comisia cu privire la măsurile de transpunere a directivelor menționate, aceasta din urmă a decis să sesizeze Curtea.
      Prin acțiunea sa, Comisia propune Curții să oblige Republica Slovenia la plata unui cuantum forfetar și a unei penalități cu titlu cominatoriu zilnice.
      Termenul pentru transpunerea directivei a expirat la 3 iulie 2017.